CELEX: 32017R0110
Language: fi
Date: 2017-01-23 00:00:00
Title: Komission asetus (EU) 2017/110, annettu 23 päivänä tammikuuta 2017, tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden IV ja X muuttamisesta (ETA:n kannalta merkityksellinen teksti. )

24.1.2017   
            
            
               FI
            
            
               Euroopan unionin virallinen lehti
            
            
               L 18/42
            
         KOMISSION ASETUS (EU) 2017/110,
   annettu 23 päivänä tammikuuta 2017,
   tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden IV ja X muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 23 artiklan ensimmäisen kohdan
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt. Sitä sovelletaan sekä elävien eläinten että eläinperäisten tuotteiden tuotantoon ja markkinoille saattamiseen sekä tietyissä erityistapauksissa niiden vientiin.
            
         
               (2)
            
            
               Asetuksen (EY) N:o 999/2001 7 artiklan 1 kohdassa kielletään märehtijöiden ruokkiminen eläinperäisellä proteiinilla ja asetuksen liitteessä IV olevassa I luvussa laajennetaan tätä kieltoa. Samassa liitteessä olevassa II luvussa esitetään poikkeuksia kieltoon. Asetuksen (EY) N:o 999/2001 liitteessä IV olevan II luvun b alakohdan ii alakohdassa säädetään, että kieltoa ei sovelleta muiden tuotantoeläinten kuin märehtijöiden ruokkimiseen kalajauholla ja kalajauhoa sisältävillä rehuseoksilla, jotka tuotetaan, saatetaan markkinoille ja käytetään III luvussa säädettyjen yleisten edellytysten ja IV luvun A jaksossa säädettyjen erityisedellytysten mukaisesti. Lisäksi asetuksen (EY) N:o 999/2001 liitteessä IV olevan II luvun d alakohdassa säädetään, että kieltoa ei sovelleta vieroittamattomien märehtijöiden ruokkimiseen kalajauhoa sisältävillä maidonkorvikkeilla, jotka tuotetaan, saatetaan markkinoille ja käytetään IV luvun E jaksossa säädettyjen erityisedellytysten mukaisesti.
            
         
               (3)
            
            
               Asetuksen (EY) N:o 999/2001 liitteessä IV olevan IV luvun A jakson a alakohdassa edellytetään, että kalajauho on tuotettava jalostuslaitoksessa, jossa tuotetaan yksinomaan vesieläimistä, lukuun ottamatta merinisäkkäitä, saatuja tuotteita. Saman luvun E jakson a alakohdassa edellytetään, että vieroittamattomien märehtijöiden ruokkimiseen tarkoitetuissa maidonkorvikkeissa käytettävä kalajauho on tuotettava jalostuslaitoksessa, jossa tuotetaan yksinomaan vesiviljelyeläimistä saatuja tuotteita, ja sen on täytettävä III luvussa vahvistetut yleiset edellytykset.
            
         
               (4)
            
            
               Asetuksen (EY) N:o 999/2001 liitteessä I olevassa 1 kohdan e alakohdan ii alakohdassa määritellään ”vesieläin” viittaamalla neuvoston direktiivin 2006/88/EY (2) 3 artiklan 1 kohdan e alakohtaan, ja sillä tarkoitetaan i) kaloja, jotka kuuluvat yläluokkaan Agnatha sekä luokkiin Chondrichthyes ja Osteichthyes, ii) nilviäisiä, jotka kuuluvat pääjaksoon Mollusca ja iii) äyriäisiä, jotka kuuluvat alajaksoon Crustacea.
            
         
               (5)
            
            
               Koska asetuksen (EY) N:o 999/2001 liitteessä I säädetty vesieläimen määritelmä ei kata muita selkärangattomia kuin nilviäiset ja äyriäiset, kyseisen asetuksen liitteessä IV olevassa IV luvun A jakson a alakohdassa ja E jakson a alakohdassa esitetyt vaatimukset eivät näin ollen mahdollista luonnonvaraisten meritähtien eivätkä muiden viljeltyjen vedessä elävien selkärangattomien kuin nilviäisten ja äyriäisten käyttöä kalajauhon tuotannossa. Koska luonnonvaraisista meritähdistä ja muista viljellyistä vedessä elävistä selkärangattomista kuin nilviäisistä ja äyriäisistä tuotetun jauhon käyttö muiden kuin märehtijöiden rehuna ei edusta suurempaa TSE:iden tarttumisriskiä kuin kalajauhon käyttö tällaisessa rehussa, asetuksen (EY) N:o 999/2001 liitteessä IV olevassa IV luvun A jakson a alakohdassa ja E jakson a alakohdassa esitettyjä vaatimuksia olisi muutettava lisäämällä niihin mahdollisuus käyttää kalajauhon tuotannossa meritähtiä tai muita viljeltyjä vedessä eläviä selkärangattomia kuin nilviäisiä ja äyriäisiä.
            
         
               (6)
            
            
               Ympäristön suojelemiseksi luonnonvaraisten meritähtien käyttö kalajauhon tuotannossa olisi rajoitettava tapauksiin, joissa meritähdet lisääntyvät ja uhkaavat vesiviljelyeläinten tuotantoaluetta. Näin ollen asetuksen (EY) N:o 999/2001 liitteessä IV olevassa IV luvun A jakson a alakohdassa ja E jakson a alakohdassa olevien vaatimusten olisi koskettava vain meritähtiä, jotka kerätään nilviäisten tuotantoalueelta.
            
         
               (7)
            
            
               Sen vuoksi asetuksen (EY) N:o 999/2001 liitettä IV olisi muutettava.
            
         
               (8)
            
            
               Asetuksen (EY) N:o 999/2001 liitteessä X olevan C luvun 4 kohdassa luetellaan naudoissa, lampaissa ja vuohissa esiintyvien TSE:iden valvontaan hyväksytyt pikatestit. Prionics ilmoitti 8 päivänä huhtikuuta 2016 komissiolle, että se lopettaa Prionics Check PrioSTRIP SR -diagnostiikkasarjan valmistuksen 15 päivänä huhtikuuta 2016. Tämä testisarja olisi sen vuoksi poistettava lampaiden ja vuohien hyväksyttyjen TSE-pikatestien luettelosta. Sen vuoksi liitteessä X olevan C luvun 4 kohdan toisen kohdan neljäs luetelmakohta olisi poistettava.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 999/2001 liitteet IV ja X tämän asetuksen liitteen mukaisesti.
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä tammikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 147, 31.5.2001, s. 1.
   
      (2)  Neuvoston direktiivi 2006/88/EY, annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta (EUVL L 328, 24.11.2006, s. 14).
   
      LIITE
      Muutetaan asetuksen (EY) N:o 999/2001 liitteet IV ja X seuraavasti:
      
                  1)
               
               
                  Muutetaan liitteessä IV oleva IV luku seuraavasti:
                  
                              a)
                           
                           
                              Korvataan A jakson a alakohta seuraavasti:
                              
                                          ”a)
                                       
                                       
                                          kalajauho on tuotettava käsittelylaitoksessa, jossa tuotetaan yksinomaan tuotteita, jotka saadaan seuraavista:
                                          
                                                      i)
                                                   
                                                   
                                                      vesieläimet, lukuun ottamatta merinisäkkäitä,
                                                   
                                                
                                                      ii)
                                                   
                                                   
                                                      muut viljellyt vedessä elävät selkärangattomat kuin ne, jotka kuuluvat direktiivin 2006/88/EY 3 artiklan 1 kohdan e alakohdassa säädetyn ’vesieläimen’ määritelmään, tai
                                                   
                                                
                                                      iii)
                                                   
                                                   
                                                      lajin Asterias rubens meritähdet, jotka kerätään asetuksen (EY) N:o 853/2004 liitteessä I olevassa 2.5 kohdassa määritellyltä ja luokitellulta tuotantoalueelta;”
                                                   
                                                
                                    
                        
                              b)
                           
                           
                              Korvataan E jakson a alakohta seuraavasti:
                              
                                          ”a)
                                       
                                       
                                          maidonkorvikkeissa käytettävä kalajauho on tuotettava käsittelylaitoksessa, jossa tuotetaan yksinomaan tuotteita, jotka saadaan seuraavista:
                                          
                                                      i)
                                                   
                                                   
                                                      vesieläimet, lukuun ottamatta merinisäkkäitä,
                                                   
                                                
                                                      ii)
                                                   
                                                   
                                                      muut viljellyt vedessä elävät selkärangattomat kuin ne, jotka kuuluvat direktiivin 2006/88/EY 3 artiklan 1 kohdan e alakohdassa säädetyn ’vesieläimen’ määritelmään, tai
                                                   
                                                
                                                      iii)
                                                   
                                                   
                                                      lajin Asterias rubens meritähdet, jotka kerätään asetuksen (EY) N:o 853/2004 liitteessä I olevassa 2.5 kohdassa määritellyltä ja luokitellulta tuotantoalueelta.
                                                   
                                                Maidonkorvikkeissa käytettävän kalajauhon on täytettävä III luvussa säädetyt yleiset edellytykset.”
                                       
                                    
                        
            
                  2)
               
               
                  Poistetaan liitteessä X olevan C luvun 4 kohdan toisen alakohdan neljäs luetelmakohta.